**Tiedote kaikille Kallaveden lukion huoltajille ja opettajille**

Sain tiistaina 18.11.2014 huoltajille ja sittemmin henkilökunnalle lähetetyn tiedotteen, joka koskee Kallaveden lukion sisäilmaa. Koska tiedote sisältää epätarkkuuksia ja olettamuksia, niin laitan nyt virallisen tiedotteen. Tiedottamisesta koululla vastaa koulun rehtori. Vastuu kaupungin tiloista on tilakeskuksella.

Tiedotteessa on kerrottu, että useat opettajat ovat oireilleet vakavasti syksyn aikana ja että osa olisi sairastunut jo vakavasti mm. astmaan lukion tiloissa työskennellessä. Minulle oireilusta ei ole kertonut kukaan talossa työskennellyt - jotkut ovat olleet talossa jo pitkälti yli 20 vuotta - eikä poissaoloja ole ollut tavallista enemmän.

Myöskään Kallaveden lukion opiskelijat eivät ole minun tietojeni mukaan olleet poissa yhtään enemmän kuin muiden lukioiden opiskelijat. Flunssaa on tänä syksynä ollut melko paljon, mutta niin on ollut muissakin kouluissa.

Olen tehnyt sisäilmailmoitukset ajallaan ja asian tutkiminen ja seuranta tapahtuvat kaupungin toimintaperiaatteiden mukaisesti. Mitään ei varmasti huoltajilta eikä opiskelijoilta haluta salata. Opiskelijoiden terveys on minulle ja koko koulun väelle tärkein asia.

Ystävällisin terveisin.

Leena Laukkanen, 044 7184522, leena.laukkanen@kuopio.fi